Լաբրա

Լաբրա (աբխազ.` Лабра, վրաց.` ლაბრა), հայաբնակ գյուղ Աբխազիայի Օչամչիրայի շրջանում։ Գտնվում է Օչամչիրայից 15 կմ հյուսիս-արևմուտք` հարթավայրային գոտում։ Վարչականորեն հանդիսանում է Լաբրայի գյուղական համայնքի կենտրոնը։ Այն Աբխազիայի ամենաարևելյան և ամենահարավային հայկական գյուղն է։

Տնտեսությունը 

Լաբրայի բնակչությունն զբաղվում է ծխախոտի, թեյի, ցիտրուսային կուլտուրաների, եգիպտացորենի, դափնու մշակությամբ, այգեգործությամբ, անասնապահությամբ, մեղվաբուծությամբ, թռչնաբուծությամբ և շերամապահությամբ։ Գյուղն ունի հայկական դպրոց, գրադարան և բուժկայան։

Բնակչությունը 

Բնակչությունը հիմնականում հայեր են։ Լաբրան Աբխազիայի ամենահին հայկական բնակավայրերից մեկն է։

Պատմական ակնարկ 

Գյուղը հիմնադրել են 1890-1906 թվականներին` Օրդուի և Չարշամբայի շրջակայքից եկած համշենահայերը։ Աբխազա-վրացական պատերազմի տարիներին գյուղը մեծ վնասներ է կրել։ Ներկայումս բնակչության թիվը խիստ կրճատվել է։ Գյուղում հիմնականում բնակվում են ավագ սերնդի ներկայացուցիչները։

Ծանոթագրություններ 

Բնակավայրեր այբբենական կարգով
Վրաստանի գյուղեր
Աբխազիայի հայաբնակ գյուղեր
Աբխազիայի գյուղեր